gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl pt gl gl gl gl gl gl gl gl gl gl gl gl gl gl ja en sv fr de de gl gl gl gl es gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Saleta Castro marca o ritmo no Circuíto Galego de Triatlón
Sábado, 01 de outubro de 2022
VIII TRIATLÓN CIDADE DE PONTEVEDRA
A pontevedresa gañou con autoridade na segunda proba galega. Na categoría masculina, o Bricosa-Pedras de Santiago volveu loitar por terminar co dominio do Cidade de Lugo.
Tags: Circuíto Galego Pontevedra Saleta Castro triatlón
Saleta Castro impuxo o seu ritmo en Pontevedra
Saleta Castro Nogueira (Cidade de Lugo Club Fluvial) venceu con autoridade na segunda proba do Circuíto Galego de Triatlón, desenvolvida o pasado sábado en Pontevedra. Segunda foi María Martínez, do Atletismo Porriño; e terceira, Sara Velo, do Ecological Fogar Triatlón Carballo.
A clasificación feminina por equipos liderouna o Atletismo Porriño. Por detrás quedaron, por esta orde, o Cidade de Lugo e o Ecological Fogar Triatlón Carballo. En homes puntuaron os mesmos clubes, mais o gañador foi o Bricosa Arcade Inforhouse Santiago, seguido tamén do Cidade de Lugo. O terceiro clube clasificado foi o Anigasa Champion Chip Muralla.
A pola hexemonía do Cidade de Lugo
O Bricosa de Santiago saíu, na segunda proba da circuíto galego na categoría masculina, a gañarlles aos triatletas do Cidade de Lugo, tentando roubarlles, máis unha vez, o liderado que hai anos ostentan.
Desta volta, co primeiro posto de Antón Ruanova e o segundo de Alberte Trillo conseguiron encher case o podio. Aínda houbo un oco para os lugueses; a terceira praza que ocupou Xesús Gomar.
O circuíto continuará co Triatlón do Miño o vindeiro 19 de xullo. Antes, a vindeira fin de semana, desenvolverase en Xixón a Liga de Clubes de 1ª e 2ª división.
Os máis pequenos tiveron tamén o seu triatlón
Con distancias de 0,3 km de natación, 4 de bicicleta e 1 quilómetro de carreira a pé, disputouse o mesmo sábado, o triatlón de categorías menores. En mozas venceu Laura Blanco Álvarez, triatleta infantil do Cidade de Lugo, sendo segunda Sara Fernández (o Bricosa Arcade Inforhouse Santiago) e terceira Rocío Gandoy (Cidade de Lugo). En canto aos nenos, Roi Rodríguez (Atletismo Porriño) foi o primeiro; Max Galván Neira Cervera (Cidade de Lugo) foi segundo; e Jorge Sancosmed Lema (Cidade de Lugo), terceiro.
Toda a información na web da Federación Galega de Triatlón
Saleta Castro domina no Triatlón de Riazor
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto